ΓΡΑΠΤΗ ΕΡΩΤΗΣΗ E-1372/02

υποβολή: Bob van den Bos (ELDR) προς το Συμβούλιο

(14 Μαΐου 2002)

Θέμα: Σχέση Ε.Ε. — Βιρμανία

Πριν από τις 29 Απριλίου θα πρέπει να αναθεωρηθεί η κοινή θέση της Ευρωπαϊκής Ένωσης σχετικά με την Βιρμανία.

Η κατάσταση στη Βιρμανία εξακολουθεί να είναι ανησυχητική: ακόμα δενπάρχει καμία απολύτως ανταπόκριση ως προς τα βασικά αιτήματα που αφορούν τα ανθρώπινα δικαιώματα και τη δημοκρατία. Κατά τους τελευταίους μήνες δεν έχει σημειωθεί καμία συγκεκριμένη πρόοδος στις απόρρητες συζητήσεις που διεξάγονται μεταξύ της στρατιωτικής χούντας (SPDC- Κρατικού Συμβουλίου Ειρήνης και Ανάπτυξης) και του ΕΣΔ (Εθνικού Συνασπισμού για τη Δημοκρατία) της αντιπολίτευσης. 1500 πολιτικοί κρατούμενοι βρίσκονται ακόμα στις φυλακές, και εξακολουθεί να εφαρμόζεται ηποχρεωτική εργασία σε πολλά μέρη της Βιρμανίας. Εκτός αυτού, οι πολυάριθμες εθνοτικές μειονότητες εξακολουθούν να αποκλείονται από συμμετοχή στη διαδικασία ομαλοποίησης.

1. Συμμερίζεται άραγε το Συμβούλιο την άποψη ότι, όσο δεν βελτιώνεται η κατάσταση στον τομέα των ανθρωπίνων δικαιωμάτων και στους άλλους προαναφερθέντες τομείς, η Ευρωπαϊκή Ένωση οφείλει να τηρεί τη σημερινή κοινή θέση· Εάν όχι, για ποιο λόγο·

2. Είναι άραγε διατεθειμένο το Συμβούλιο ναποστηρίξει τον αποκλεισμό της Βιρμανίας από τη συνέλευση της ASEM που θα διεξαχθεί το Σεπτέμβριο· Εάν όχι, για ποιο λόγο· Εάν ναι, με ποιον τρόπο·

3. Κατά το φθινόπωρο του 2000 η ΔΟΕ κάλεσε όλες τις χώρες, τις οργανώσεις εργοδοτών και εργαζομένων ανά τον κόσμο να αναθεωρήσουν τις σχέσεις τους με τη Βιρμανία λόγω της καταφανούς, μεγάλης κλίμακαςποχρεωτικής εργασίας που εφαρμόζεται στην χώρα αυτή. Είναι άραγε διατεθειμένο το Συμβούλιο να καταβάλει όσο το δυνατόν συντομότερα προσπάθειες, προκειμένου να παρεμποδίσει μια ενδεχόμενη ελαστικοποίηση της θέσης που τηρεί η ΔΟΕ ως προς τη Βιρμανία εκ μέρους άλλων χωρών της Ασίας· Εάν ναι, με ποιον τρόπο·

Απάντηση

(3 Οκτωβρίου 2002)

Όπως πιθανώς γνωρίζει ο αξιότιμος κ. βουλευτής, το Συμβούλιο παρέτεινε, στις 22 Απριλίου, την κοινή θέση του όσον αφορά τη Βιρμανία/Μυανμάρ για άλλους έξι μήνες. Το Συμβούλιο εξέφρασε αργότερα την ικανοποίησή του για την απελευθέρωση της Αούνγκ Σαν Σου Κι από τον κατ' οίκον περιορισμό, στις 6 Μαΐου.

Το Συμβούλιο θεωρεί ότι η απελευθέρωσή της θα έχει σημασία μόνο εφόσον καταλήξει σε ταχύτερη και ουσιαστικότερη πρόοδο προς την εθνική συμφιλίωση, τον σεβασμό των ανθρωπίνων δικαιωμάτων συμπεριλαμβανομένης της απελευθέρωσης των πολιτικών κρατουμένων, την παύση της κακοποίησης των εθνοτικών μειονοτήτων, και την επιστροφή της δημοκρατίας στην Βιρμανία/Μυανμάρ. Όταν ανανέωσε την κοινή θέση της ΕΕ τον Οκτώβριο 2001, το Συμβούλιο συμφώνησε ότι θα επανεξετάσει την κοινή θέση της ΕΕ οιανδήποτε στιγμή, εφόσον το απαιτήσουν οι εξελίξεις στη Βιρμανία/Μυανμάρ. Αυτό εξακολουθεί να ισχύει.

Κατά την συνεδρίαση της ΔΟΕ τον Ιούνιο 2002, ο Ισπανός αντιπρόσωπος, εξ ονόματος της ΕΕ και των συνδεδεμένων μελών, χαιρέτισε τον διορισμό προσωρινού αξιωματικού συνδέσμου ΔΟΕ στην Βιρμανία/Μυανμάρ. Ωστόσο, εκφράσθηκαν ανησυχίες σχετικά με τις πολλές μεταρρυθμίσεις που απαιτούνται να γίνουν ακόμη προκειμένου για την οριστική παύση της αναγκαστικής εργασίας. Διαπιστώνοντας την περιορισμένη πρόοδο που έχει επιτευχθεί, η ΕΕ σημείωσε ότι εξακολουθεί να απέχει από οιαδήποτε ενδεχόμενη σκέψη για την κατάργηση των ισχυόντων μέτρων της ΔΟΕ κατά της Βιρμανίας.

Η Βιρμανία/Μυανμάρ δεν είναι μέλος της Ευρωασιατικής Συνάντησης (ΑSΕΜ). Συνεπώς, δεν θα παρίσταται στη συνάντηση κορυφής της ΑSΕΜ τον Σεπτέμβριο.